Diari Oficial de la Generalitat Valenciana


Sumari del DOGV 3657, del 31-12-1999 (1999/10934)

DECRET 233/1999, de 23 de desembre, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià de l'Habitatge, SA.
------------------------------------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10960


Data del document
:   23-12-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Institut Valencià de Vivenda
    * garantia

DECRET 233/1999, de 23 de desembre, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià de l'Habitatge, SA. [1999/X10990]
  
La Llei d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que es fixen en aquesta.
  
D'altra banda, la Llei 11/1998, de 29 de desembre, de Pressupostos de la Generalitat Valenciana per a l'exercici 1999, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats o empreses públiques fins a un límit de 100.000 milions de pessetes.
  
La Conselleria de Cultura, Educació i Ciència, mitjançant conveni de data 19 d'abril de 1999, ha encomanat a l'Institut Valencià d'Habitatge, SA, la gestió necessària per a facilitar el finançament i la construcció de determinades obres d'infraestructura docent, necessàries per a l'aplicació de la LOGSE, en execució del mapa escolar, per la qual cosa, actualment, s'estan negociant les operacions d'endeutament necessàries a aquest fi.
  
En conseqüència, pot ser necessari atorgar a favor de l'empresa esmentada avals de la Generalitat Valenciana destinats a garantir aquestes operacions, així com, si és el cas, operacions de cobertura vinculades a aquestes.
  
La necessitat de complir determinats terminis, aconsella accelerar els tràmits per al compliment del que s'ha establit amb anterioritat.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 23 de desembre de 1999,
  
DECRETE
  
Article únic
  
Autoritzar el conseller d'Economia i Hisenda per a la firma dels avals de Tresoreria a favor de l'Institut Valencià d'Habitatge, SA, destinats a garantir operacions de crèdit per import global de fins a 21.937.233.033 PTA (96.960.374,53 euros) de principal, a fi de finançar la construcció de les obres d'infraestructura docent, la gestió de les quals ha sigut encomanada a l'Institut esmentat per la Conselleria de Cultura, Educació i Ciència, mitjançant conveni de data 19 d'abril de 1999.
  
Així mateix, se li autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
DISPOSICIÓ FINAL
  
S'autoritza el conseller d'Economia i Hisenda, per tal que determine les altres condicions dels avals que s'han de prestar, en el marc del que estableix la Llei d'Hisenda Pública de la Generalitat Valenciana.
  
València, 23 de desembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET